en en de en en en sw jv en de en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de cs gu gu en gu en gu en gu en gu en gu en gu gu gu gu gu en gu gu en gu en gu en gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Monsoon begins in gujarat, Rain in Junagadh
ગુજરાતમાં મેઘરાજાની સવારી: ભારે પવન સાથે 3 ઇંચ વરસાદ, કેરીના ભાવ ઘટ્યાં
Bhaskar News, Junagadh | Jun 04, 2017, 11:16 AM IST
સુરેન્દ્રનગર જિલ્લામાં એકથી ત્રણ ઇંચ વરસાદ વરસ્યો
જૂનાગઢ:જૂનાગઢ શહેરમાં છેલ્લા કેટલાય દિવસથી ભારે બહારાનો અનુભવ કરી રહ્યા છે ત્યારે આજે જૂનાગઢમાં બપોર બાદ ચોમાસાની સિઝન શરૂ થઇ હતી. શુક્રવારનાં છુટા છવાયા વરસાદનાં ઝાપટા પડ્યાં હતા. બાદ આજે બપોર બાદ ચોમાસુ બેઠુ હોય તેમ ધીમી ધારે વરસાદ પડવાનું શરૂ થયુ઼ હતુ઼. બપોરનાં 2-30 વાગ્યાથી લઇ 5-30 વાગ્યા સુધી ધીમી ધારે વરસાદ પડતો રહ્યો હતો.
જૂનાગઢમાં વરસાદ પડવાને કારણે રસ્તા પર પાણી વહી ગયા હતા. તેમજ વરસાદ થતાં વાતાવરણમાં ઠંડક પ્રસરી ગઇ હતી. ચોમાસાનાં  પ્રારંભે જૂનાગઢમાં વરસાદ ગાજતો હતો પરંતુ ખાસ વરસાદ પડયો ન હતો. પરંતુ ધીમીધારે વરસાદ શરૂ થતાં સારા વરસાદનાં એંધાણ દેખાઇ રહ્યા છે. તેમજ મોડી રાત સુધી જૂનાગઢમાં વરસાદ પડતો રહ્યો હતો.
જૂનાગઢમાં 100થી વધુ કેરીનાં વેપારીઓને ફાળ પડી
જૂનાગઢ શહેરનાં મુખ્ય માર્ગો પર કેરીનાં વેપારીઓ સ્ટોલ નાંખી વેપાર કરી રહ્યા છે ત્યારે આજે વરસાદ પડવાનું શરૂ થતાં કેરીનાં વેપારીઓમાં ફાડ પડી ગઇ હતી. તેમજ કેરીનાં બોક્ષો ઢાંકી દીધા હતા.
વરસાદ પડવાનું શરૂ થતાં કેરીનાં ભાવ પણ ઘટાડો થવા લાગ્યો છે. વેપારીઓ કોઇપણ સંજોગોમાં કેરી વેંચવા માંગે છે. કેરીનાં એક બોક્ષે 50 રૂપિયાનો ઘટાડો થયો હતો.
આગળની સ્લાઇડ્સમાં વધુ વાંચો અને જુઓ તસવીરો.....
ડાંગ જિલ્લાના પૂર્વપટ્ટી વિસ્તારના ભીસ્યા, ચિંચલી, ગારખડી, સુબીર વિસ્તારમાં ભારે વાવાઝોડા સાથે ત્રાટકેલા વરસાદે ઠેર ઠેર વૃક્ષો સહિત વીજપોલ ધરાશાયી થતા થોડા સમય માટે માર્ગ અવરોધાયો હતો તેમજ 20 જેટલા ગામોમાં વીજ પુરવઠો ખોરવાયો હતો. ખંડિત થયેલો વીજપુરવઠો પૂર્વવત કરવા વીજ કંપનીના કર્મચારીઓએ યુદ્ધના ધોરણે કામગીરી આરંભી હતી.જ્યારે સુબીર તાલુકાના હનવતપાડા ગામે તોફાની વાવાઝોડા અને ધોધમાર વરસાદને પગલે મકાન કકડભૂસ થતા સોમાભાઈ દેશમુખનું દબાઈ જતા મોત નીપજતા શોકની કાલિમા ફેલાઈ હતી
પાલનપુરમાં વાવાઝોડું, ગાજવીજ સાથે વરસાદ, શમિયાણો ઉડતાં અફડાતફડી
પાલનપુર શહેરમાં શનિવારે મોડી રાત્રે જોરદાર વાવાઝોડું ફૂંકાયું હતું. જેથી આબુ હાઇવે સ્થિત રાજમહેલ બંગ્લોઝમાં ગોગા મહારાજના પ્રાણ પ્રતિષ્ઠા મહોત્સવ પ્રસંગે બાંધેલો શમિયાણો ઉડી ગયો હતો. જેને પગલે અફડાતફડી મચી ગઇ હતી. સદનસીબે કોઇ જાનહાનિ થઇ ન હતી. દરમિયાન, રાત્રે 10-45 વાગે પાલનપુર અને દાંતામાં ગાજવીજ સાથે ધીમી ધારે વરસાદ શરૂ થયો હતો.
હારિજમાં બાળકોએ વરસાદની મજા માણી
છેલ્લા પંદર દિવસથી કાળઝાળ ગરમી પડી રહી છે. ત્યારે હારીજમાં શનિવારે સાંજે 6/30 કલાકના સુમારે પવનના સુસવાટા સાથે અચાનક વરસાદ શરૂ પડતાં સમગ્ર માહોલ શીતળ બની ગયો હતો. વરસાદ જે સતત વીસ મીનીટ સુધી ચાલ્યો હતો. જેના લીધે રોડ પર પાણી દોડતા થઇ ગયા હતા. ધીમી ધારે વરસાદ ચાલુ રહ્યો હતો. બાળકોએ વરસાદમાં ભીંજાઇને મજા માણી હતી. શહેરમાં ઠંડક પ્રસરી જતા ગરમીથી ત્રસ્ત લોકોએ રાહત અનુભવી હતી. જોકે આજુબાજુમાં કોઇક સ્થળે વરસાદ થયો ન હોતો.
લાંબડીયા-કોટડા અને પોશીના પંથકમાં પવન સાથે વરસાદ
કોટડા, દેમતી લાંબડીયા તેમજ ખેરોજ પંથકમાં શનિવારે સાંજે મેઘરાજાની વાવાઝોડા સાથે ધમાકેદાર એન્ટ્ર થતાં પંથકમાં ખેડુતો અનંદથી ઝુમી ઉઠ્યા હતા. વહેલા વરસાદથી ચોમાસું સારૂ જવાનો વરતારો પંથકના વડીલો જણાવી રહ્યા છે. વરસાદને લીધે સાંજથી બજારો ટપોટપ બંધ થલ જતા લાંબડીયા અને કોટડામાં સન્નાટો વ્યાપી જવા પામ્યો હતો. વાવઝોડાને લીધે કેટલાક લોકોના ઘરોના પતરા ઉડી જવાની ઘટના પણ બની હતી.
આદિવાસી સમાજમાં બરાબર જામેલી લગ્ન સિઝન દરમિયાન મેઘરાજાની ધમાકેદાર એન્ટ્રીથી પંથકની પ્રજા ખેતરોમાં કામે જોતરાઇ જશે.જ્યારે પોશીનામાં પણ સાંજના સમયે વિજળીના કડાકા સાથે વરસાદ પડ્યો હતો. જેમાં પોશીનાના અાંજણી, મામાપીપળીળા, દંત્રાલ વિસ્તારમાં મેઘરાજાની મહેર થઇ હતી.જોકે, કોઇ પ્રકારનું નુકશાન ન થતાં લોકોએ હાશકારો અનુભવ્યો હતો.
જામનગરમાં શનિવારે બપોર બાદ વાતાવરણમાં અચાનક પલટો આવતાં અસહ્ય ઉકળાટ અને બફારા વચ્ચે પવન,ગાજવીજ સાથે વરસાદના આગમનથી શહેરીજનો રોમાંચિત થઇ ગયા હતાં. જો કે ચોમાસા પહેલાંના ચોમાસામાં શહેરમાં કયાંક ભારે તો કયાંક હળવા ઝાપટા વરસ્યા હતાં.ઝમાઝમ વરસાદની આશા સાથે બાળકો અને યુવાનો ન્હાવાની મોજ માણવા ધરની બહાર નીકળી પડયા હતાં
(Latest Gujarati News) સાથે જોડાયેલા અન્ય (Saurashtra Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Monsoon begins in gujarat, Rain in Junagadh
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.